Det omstridte rejsekort får nu mere kritik.

Statsrevisorerne kritiserer tirsdag skarpt, at Transportministeriet ikke har sikret, at økonomien i Rejsekort A/S er tilfredsstillende.

Læs også : Minister: Trafikselskaber har ansvar for at forenkle Rejsekortets priser

Desuden har Transportministeriet eller parterne bag rejsekortet heller ikke sikret, at rejsekortet er brugervenligt, står der i kritikken fra statsrevisorerne.

Manglende brugervenlighed

Kritikken kommer på baggrund af en beretning fra Rigsrevisionen.

- Statsrevisorerne kritiserer skarpt, at Transportministeriet og parterne bag rejse­kortet hverken har sikret, at rejsekortet er brugervenligt, eller at Rejsekort A/S' økonomi er tilfredsstillende.

Læs også : Rejsekortet er tit dyrere end traditionelle billetter

- Parterne bag rejsekortet har brugt tid og kræfter på at være indbyrdes uenige frem for at løse problemerne med rejsekortet, står der i statsrevisorernes beretning.

Forsinkelse får kritik

Det kritiseres også, at rejsekortet er seks år forsinket.

- Det har blandt andet haft den konsekvens, at rej­sekortet er langt mindre udbredt end forudsat, og at indtægterne i perioden 2011-2014 kun har været cirka halvdelen af det budgetterede, skriver statsrevisorerne.

Læs også : VIDEO Rejsekortet giver dyrere rejser

Rejsekort A/S er ejet af DSB, Metroselskabet, Movia, Nordjyllands Trafikselskab, Midttrafik og Sydtrafik.